

**คำสั่งองค์การบริหารส่วนตำบลท่าฉาง**

**ที่ 436/๒๕64**

**เรื่อง แต่งตั้งผู้รักษาราชการแทนหัวหน้าสำนักปลัด**

....................................................................

 เพื่อให้การปฏิบัติราชการขององค์การบริหารส่วนตำบลท่าฉาง เป็นไปด้วยความเรียบร้อย มีการสั่งการ ควบคุมตรวจสอบ และติดตามประเมินผลโดยชัดเจน และเพื่อความเหมาะสมแก่การปฏิบัติราชการในกรณีหัวหน้าสำนักปลัดว่างลงหรือไม่สามารถปฏิบัติราชการได้ อาศัยอำนาจตามความในข้อ ๒๔๕ แห่งประกาศคณะกรรมการพนักงานส่วนตำบลจังหวัดสุราษฎร์ธานี เรื่อง หลักเกณฑ์และเงื่อนไขเกี่ยวกับการบริหารบุคคลขององค์การบริหารส่วนตำบล ลงวันที่ ๒๔ ตุลาคม ๒๕๔๕ จึงให้พนักงานส่วนตำบลรักษาราชการหัวหน้าสำนักปลัดตามลำดับ ดังนี้

1. นางสุทิศา ช่วยหนู ตำแหน่ง นักวิเคราะห์นโยบายและแผนชำนาญการ
2. นางสาวเยาวลักษณ์ พิมพ์เทพ ตำแหน่ง นักทรัพยากรบุคคลชำนาญการ

ให้ผู้รักษาราชการแทนมีอำนาจหน้าที่เช่นเดียวกับผู้ซึ่งตนแทน ในกรณีที่มีผู้ดำรงตำแหน่งใดหรือผู้รักษาราชการแทนผู้ดำรงตำแหน่งนั้นมอบหมายหรือมอบหมายอำนาจให้ผู้ดำรงตำแหน่งอื่นปฏิบัติราชการแทน ให้ผู้ปฏิบัติราชการแทนมีอำนาจหน้าที่เช่นเดียวกับผู้ซึ่งมอบหมายหรือมอบอำนาจ ในกรณีที่มีกฎหมายอื่นแต่งตั้งให้ผู้ดำรงตำแหน่งใดเป็นกรรมการหรือมีอำนาจหน้าที่อย่างใด ให้ผู้รักษาราชการแทนหรือผู้ปฏิบัติราชการแทน มีอำนาจหน้าที่เป็นกรรมการหรือมีอำนาจหน้าที่เช่นเดียวกับผู้ดำรงตำแหน่งนั้น ในการรักษาราชการแทนหรือปฏิบัติราชการแทนด้วย แล้วแต่กรณี

ทั้งนี้ ตั้งแต่บัดนี้เป็นต้นไป

 สั่ง ณ วันที่ 30 เดือน ธันวาคม พ.ศ. ๒๕64



(นายสุโข แก้วบัวทอง)

 นายกองค์การบริหารส่วนตำบลท่าฉาง